Collovia

Collovia alebo Kollovia alebo Colla, Kolla, Coya (z kečuánskeho coya alebo pjolla) je všeobecné označenie obyvateľov kečuánskeho, aymarského alebo iného domorodého pôvodu na rovine Altiplano, najmä v provincii Jujuy. Označujú sa tak aj Bolívijci zo spomenutých etník žijúci v mestách. V Argentíne sa slovo používa aj pejoratívne.

Španielske slovníky slovo vykladajú rôzne, napr.:
obyvatelia Altiplanu
obyvatelia andských vysočín
juhoamerický indián obývajúci pustinu/púšť alebo Andy
Bolívijec alebo domorodec žijúci v Salte alebo človek pochádzajúci z puny (andskej náhornej plošiny)

Pôvodne išlo o spoločný názov, ktorým Inkovia označovali všetkých Aymarov.

Napokon sa slovenské Collovia môže vzťahovať aj na slovo Collao, čo je indiánsky kmeň, ktorý v 11. – 12. storočí žil na severnom pobreží jazera Titicaca (dnes Peru a Bolívia).

Domorodí obyvatelia Južnej Ameriky